# Doctor Mateo

Doctor Mateo és una sèrie de ficció produïda per Notro Films per a la cadena espanyola Antena 3, que la va estrenar el 22 de febrer de 2009. Està basada en la sèrie anglesa El doctor Martin, que va assolir alts nivells d'audiència en diversos dels països en els quals ha estat emesa, entre ells Regne Unit, Alemanya, Itàlia, i Austràlia.

## Sinopsi

Mateo Sancristóbal és un metge espanyol que resideix a Nova York. Després de començar a patir fòbia a la sang (hemofòbia), decideix deixar-ho tot allí i establir-se en el poble on estiuejava de petit: San Martín del Sella. Allí iniciarà una nova vida, lluny dels luxes, com a metge del poble.

## Temporades
### Primera Temporada

En aquesta primera temporada se'ns presenta a tots els personatges amb l'arribada de Mateo. Al llarg dels capítols veiem la ineptitud de Mateo per conquistar a Adriana; Carol, que descobreix que el seu marit és el pare del fill de la seva amiga; Juana, que intenta per tots els mitjans, adaptar el seu nebot al poble; Marga i Ernesto, que inicien una relació; Ana, que està enamorada de Riqui i Tom, que converteix la seva taverna en una posada. A més, Alfredo farà tot el possible per mantenir l'ordre a San Martín, tot i caure en braços d'una delinqüent que es fa dir Julia.

### Segona Temporada

Mateo i Adriana inicien una relació, Tom descobreix que té leucèmia, Alfredo és pare d'una nena petita i inicia una relació amb Elena, Pedro s'enamora de la seva amiga, Ernesto inicia una relació amb un noi, Riqui i Ana consoliden la seva relació, Carol intenta ser mare, Bruno i la seva família arriben al poble i Juana se sent sola.

### Tercera Temporada

Mateo torna a San Martín i es queda després d'una llarga temporada a Nova York, Elena i Alfredo juntament amb Pedro i Ines comencen a viure en la Casa del Misionero, Carol s'ha quedat embarassada i li serà difícil controlar el que menja, i el Dr. Sagredo es fa assistent del Dr. Mateo

### Quarta temporada

Mateo i Adriana estan preparant el seu casament, mentre ella es presentarà a batllessa del poble. El Dr. Sagredo està enamorat d'Elena.

### Cinquena temporada

Mateo es va recuperant de l'infart i la seva relació amb Adriana seguirà en crisi.

## Personatges

* Mateo Sancristóbal (Gonzalo de Castro): el protagonista de la sèrie és un home estricte, intransigent i maniàtic de l'ordre i la neteja, a més de tenir el cor tancat, i un evident síndrome d'Asperger. No és capaç de compartir la seva vida amb ningú que no sigui ell mateix. Està enamorat d'Adriana i està a punt de casar-se amb ella en diverses ocasions. Al final de la sèrie aconsegueix tornar amb ella.
* Adriana Pozuelo (Natalia Verbeke): és professora de l'escola. A més d'honorable, té un alt sentit de la justícia i la rectitud. Està enamorada de Mateo i intenta "alliberar" la persona que porta dintre. Després de diversos intents frustrats de casar-se amb Mateo, comença una relació amb Nico, amb qui està a punt de casar-se, però finalment torna amb Mateo.
* Tuso (Moss): Tuso és un Border Collie de 4 anys. El seu antic amo, un granger de San Martín va morir un any abans, i des de llavors, el poble va adoptar al gos. El dia que Mateo arriba a San Martín, el gos apareix a la consulta i decideix que es vol quedar a viure amb el metge. Aquest el repudiarà al principi, però, a poc a poc, s'acostumarà que el gos aparegui sempre al seu costat si més no l'hi espera.
* Alfredo Escobar (Álex O'Dogherty): és el policia del poble. Tot i que per a ell a llei cal complir-la, és un home molt maldestre i despistat. Es pren la vida amb molta calma. En el terreny sentimental, actualment està enamorat d'Elena, i s'ha adoptat a Inés, la filla de la seva exnòvia. Es casa amb Elena en el darrer episodi.
* Tia Juana (Rosario Pardo): és la tia de Mateo. Treballa venent hortalisses i verdures ecològiques. Ella és qui el cuida i l'ajuda a integrar-se entre els estranys habitants del poble. Es casa amb Moruba. A la darrera temporada comença una relació amb Lorenzo.
* Elena (María Esteve): és la fornera del poble. Mare d'un fill, és amiga d'Adriana i Carol, essent pare del seu fill el marit d'aquesta última. Actualment té una relació amb Alfredo.
* Carol Díaz (Lulú Palomares): és l'ama de la ràdio local. Xafardera fins a l'avorriment, és amiga d'Adriana i Elena. Està casada amb Mario i vol, per sobre de tot, ser mare, cosa que aconsegueix finalment.
* Mario (Fernando Soto | Xavi Mira): és el marit de Carol. Després de passar una nit amb Elena la va deixar embarassada sense saber-ho. No va saber de la seva paternitat fins que el seu fill va necessitar una transfusió de sang.
* Pedro (Rodrigo Castellanos): és el fill d'Elena i Mario. Es fa molt amic de Mateo i està enamorat d'Olga, la seva amiga.
* Antonio (Javier Coll): veí del poble que, per malaltia, té un amic imaginari, el Míguel.
* Óscar (Lluis Villanueva): metge de l'hospital, Óscar és l'amic de Mateo.
* La Trini (Natalia Roig): farmacèutica del poble que sempre porta un collarí.
* Don Alejandro (Fernando Albizu): és el cacic del poble, a més de l'amo de l'empresa de conserves del lloc.
* Bruno (Xisco Segura): és un nou habitant del poble que és psicòleg. Decideix analitzar a Mateo després de veure-li símptomes d'Asperger. Està casat i té un fill, criat en una família molt liberal i naturalista.
* Olga (Valeria Racu): Amiga de Pedro per la qual aquest se sent atret.
* David (Elio González): És el fill de Tom, durant molts anys no s'han vist perquè Tom el va abandonar per a dur a terme la seva carrera musical, després de set anys s'han tornat a trobar. Es posa a treballar en el bar del seu pare. Quan Tom mor, s'associa amb Nico per portar el restaurant que abans era "La Taberna de Tom", que es passa a dir "De Lucía"
* Loles (Chupi Llorente): És una nòvia de Tom, té una filla amb ell. Treballa amb Adriana a l'escola.
* Sonia (Paloma Bloyd): És la nòvia de David, el fill de Tom.
* Ilsa (Monika Kowalska): És una noia polonesa que fuma com una xemeneia, cosa que irrita molt a Mateo, i que és capaç de tombar a qualsevol amb l'alcohol. Va deixar el seu poble natal, Zakopane, fa tres anys per alguna cosa que va passar allí i del que es nega a parlar, i per aquest motiu ningú sap el seu passat ni com va arribar a San Martín.
* Moruba (Ricardo Nkosi): Africà que treballa a la botiga de Juana. Es casa amb ella per obtenir els papers de residència.
* Nicolás Yubero (Diego Martín): Cosí de Mateo. És cuiner, i coneix a Adriana mentre Mateo estava a Àfrica. Té una relació amb ella.
* Roberto (Rafael Amaya): Nou capellà del poble.
* Lorenzo (Ferran Rañé): Policia, company de feina d'Alfredo. Treballa en el contraban, sense que ningú ho sàpiga. S'enamora de Juana.
* Sara (Anna Castillo): Cangur del fill de Carol i Mario. Després es posa a treballar en el bar "De Lucía". Està enamorada de Nico.
* Paco Escribano (Ricardo de Barreiro) (Temporada 1): el germà major d'Ernesto, al costat de qui treballava en Escribano & Escribano com lampistes.
* Julia Muñiz (Manuela Velasco) (Temporades 1-2): la bibliotecària del col·legi que, en realitat, està fugint de la justícia. Va mantenir una relació amb Alfredo i en la seva segona fugida li deixa al càrrec una nena petita.
* Dani Carbonero (Oriol Tarrason) (Temporada 1): arquitecte, antic nòvio d'Adriana, que torna al poble per a recuperar-la.
* Don Severino (Joan Molina) (Temporada 1): l'antic doctor del poble.
* Marga (Esperanza Pedreño) (Temporades 1-2): és la recepcionista de Mateo. Al costat de Riqui, Ana i Ernesto formen el grup d'amics. És despreocupada, una miqueta hippie i desitja aprendre infermeria. Se'n va a l'Índia.
* Marilin (Amanda Marugán) (Temporades 1-2): és la cosina de Marga i, fins i tot, la seva substituta en la consulta del doctor.
* Riqui (Gonzalo Kindelán) (Temporades 1-4): a més del tècnic de la ràdio, treballa de cambrer en la taverna. Actualment té una relació seriosa amb Ana.
* Ana (Ángela Moreno) (Temporades 1-4): és la copropietària de la taverna del poble. Innocent i maca, està enamorada des de sempre de Riqui. Finalment aconsegueix tenir una relació estable amb ell.
* Ernesto Escribano (Ramón Pujol) (Temporades 1-4): abans treballava amb el seu germà de lampista del poble. Vol, abans de res, dedicar-se a la informàtica. Va Estar enamorat de Marga, però ara manté una relació amb un tal Fernando.
* Santiago Sagredo (Gorka Otxoa) (Temporades 2-4): Va arribar A San Martín com a metge substitut de Mateo, quan va decidir anar-se'n a Nova York a muntar la fundació, decideix quedar-se com ajudant del Doctor Mateo.
* Tom Pellegrini (†) (Daniel Freire): aquest rocker argentí, exvocalista de Metro i los Politanos, és l'actual amo de la taverna del poble. Quan intenta tornar a ajuntar el grup descobreix que té leucèmia. Mor d'un infart.

## Enllaços externs

* Pàgina oficial de Doctor Mateo a la web d'Antena 3 (castellà)
* Fitxa de Doctor Mateo a Formula TV (castellà)

## Referències

* ↑ «'Doctor Mateo' regresa este domingo a Antena 3 - FormulaTV».
* ↑ «Rafael Amaya, Anna Castillo y Ferran Rañé se incorporan a la quinta temporada de 'Doctor Mateo' - FormulaTV».